এ সম্পত্তিতে কেন পরিবারেই সিদ্ধান্ত দেওয়ার কোন ক্ষমতাই যেন মহিলাদের নেই বলতে গেলে। অনেকে হয়তো আমার সাথে ভিন্ন মত পোষন করবে এবং করাটাই স্বাভাবিক। কারণ সব পরিবারে এমন হয় না । তবে বেশির ভাগ পরিবারের দিকে তাকালে আমরা যা দেখি সেটাকেই তুলে ধরছি আমি। সব সিদ্ধান্ত নেয়ার ক্ষমতা পুরুষদেরই থাকে । ঘর থেকে বের হবে কি হবে না, কোথাও যাবে কি যাবে না, কি রান্না করবে সে পর্যন্তও পুরুষের উপর নির্ভর করতে হয় । কোন সভা সংগঠন করবে কি করবে না, কোন সামাজিক কার্যক্রমে অংশগ্রহন করবে কি করবেনা সব কিছুই পুরুষের অনুমতির উপর নির্ভর করতে হয় । পরিবারের সকল দায়িত্ব কিন্তু মেয়েরাই করে । ঘর ঘোছানো, খাবার দাবার প্রস্তুতি, রান্না, মুরুব্বি থাকলে তাদের যত্ন, সন্তানদের মানুষ করার দায়িত্ব সব মেয়েদেরকেই করতে হয়।